זגורי אימפריה
צוות השחקנים והדמויות > משפחת זגורי

אלברט "בבר" זגורי (משה איבגי) (עונות 2–1): אביהם של מירי, אבי, אביאל, אבישג, אביתר, אבישי, אביר ואביגיל. הוא דתי כשנוח לו, כריזמטי, בוגדני, תחבולן, מצחיק, כוחני, גזען ואכזרי אך יש לו לב טוב. קנאי לבתו אבישג ואוהב אותה מכל הילדים. משפחתו הגרעינית נספתה באונייה אגוז ודודו מוריס שעליו הוא אוהב לחפור, והוא עלה לארץ לבדו. סבא פינטו מצא אותו כילד יתום במעברה ואימץ אותו. הילדים קוראים לו 'פאפו'/פאפס. בבר אוהב למשוך תשומת לב ומרבה תמיד להיות מרכז העניין בבית בכל נושא גם כשלא מדובר בנושא שקשור אליו. בבר מעמיד עצמו בראש הבית ושם עצמו כמחליט והקובע על חייהם של כל בני הבית. אך מבלי ידיעתו וידיעת המשפחה, ויויאן בעצם שולטת בראשו ובעצם היא השולטת בבית. לא משתתף בעונה השלישית.
ויויאן "ויוי" רבקה זגורי (שרה פון שוורצה): אם המשפחה ואשתו של בבר. חמה, לבבית ואוהבת, דואגת לילדיה במסירות אך לפעמים לא מרפה מהם. פרנואידית, נוטה להאמין באמונות טפלות, מיושנת בדעותיה ומתקשה להיות עצמאית. חולת סוכרת. אוהבת את בנה אביאל אהבת נפש. הילדים קוראים לה 'מאמו'. ויויאן מניפולטיבית ונוהגת להפוך את עצמה לקורבן בכל מריבה על ידי העלבויות, פרצופים ואף בכי. שולטת במוחו של אלברט וגורמת לו לעשות מה שהיא רוצה ובעצם מבלי ידיעת המשפחה, שולטת בכל הבית.
סבתא אלגריה פינטו (חוה אורטמן): אמה של ויויאן. התגרשה מבעלה פינטו אחרי שרדה בה שנים ארוכות על כך שלא הצליחה להרות יותר מפעם אחת. מצחיקה, מרירה, קשה ומניפולטיבית. עוקצנית ומאוד חכמה.
מרים "מירי" אלבז (יפית אסולין): הבת הבכורה במשפחה. רווקה ממורמרת, מצחיקה וחולת ניקיון. במשך שנים ארוכות מירי לא מקבלת שום הערכה ממשפחתה, שרואה בה בתור משרתת בבית. חשה מקופחת כמעט בכל דבר, דוגמה לכך היא בשמות של בני המשפחה, לכולם יש את הקידומת ״אבי״ בשמם חוץ ממירי (בסוף העונה בבר חושף שקרא לה על שם אמו, כדי לשמור לעצמו ילדה אחת שלא תוקדש לסב המשפחה). מירי מקנאה באבישג. בעונה הראשונה היא בת זוגו של עמי והם נפרדים ולאחר מכן מחוזרת על ידי חמוד הבדואי אך לבסוף נפרדת ממנו בעקבות ההתנגדות הנחרצת של בני משפחתה ובעיקר בבר. בעונה השנייה היא עתידה להתחתן עם ניר התימני אך לבסוף מגלה שהוא הומו ומחליטה לעזוב אותו. בסוף העונה השנייה היא נישאת לאלבז.
אברהם "אבי" זגורי (קובי מימון): הבן השני במשפחה. קרוי על שם סבו מצד אמו. שוטר במקצועו. מסייע להוריו בתשלום חשבונות הבית. אב לישראל, ילד ממזר שנולד לו ממישל- צרפתייה נשואה שאותה פגש באילת. אבי הוא תמים ולכן בבר מרבה לנצל אותו. בסוף העונה ה-2 מישל שוב בהריון ממנו.
סרן/רס"ן אביאל זגורי (עוז זהבי): הבן השלישי במשפחה. "הנסיך" של אמא. יפה, חכם, ציני, רציונלי. מפקד סוללה וקצין מצטיין באגד 215 בחיל התותחנים. אביאל גורש מביתו בגיל 15 על ידי אביו והתחנך בפנימייה אליטיסטית. הוא נמצא בעימות מתמיד עם אביו בבר ועם אחותו אבישג. למרות הסכסוך עם אבישג, היא האדם האהוב עליו ביותר בעולם והאדם הראשון שהוא דואג לו. נולד נימול. חוזר לבית הוריו בעקבות גסיסתו של סבו. בן זוגה לשעבר של שחר ובן זוגה לשעבר של ליזי. בסוף העונה השנייה אביאל מחזיר את שם המשפחה שלו לזגורי מ׳גור׳.
אבישג "שוג/שוגי/שוגה" זגורי (חן אמסלם): הבת הרביעית במשפחה. יפה, שאפתנית, כריזמטית, בעלת מזג חם ולשון חדה. בעלת מעמד מיוחד במשפחה ושולטת באביה, בבר. אף על פי שהיא מבריקה מעולם לא למדה או עבדה. נמצאת בעימות מתמיד עם אחיה אביאל. למרות הסכסוך עם אביאל, אבישג אוהבת אותו תמיד ונוטה להקשיב לו בסוף בכל החלטה בחייה. נמצאת במערכת יחסים שש שנים עם בן זוגה דודו, נכנסת להריון ממנו בתחילת העונה הראשונה ולאחר המון התלבטויות, הסתרות ושקרים, מחליטה להפיל את התינוק באמצע העונה השנייה למרות התנגדותו של דודו. בהמשך העונה השנייה נפגשת עם דינו, עבריין ואיש עסקים, ומצטרפת אליו לפרויקט שמתכנן להקים והופכת לבת זוגו. אך לאחר מכן מבינה שהיא מאוהבת בדודו, הופכת לבת זוגו ועוברת איתו לתל אביב.
אביתר "אביה" זגורי (ישראל אטיאס): הבן החמישי במשפחה. זמר חתונות, אזכרות ומועדונים המחכה לפריצה הגדולה, מקליט שירים שכתב ומנסה לפלס את דרכו בעולם הזמר הים-תיכוני. מנסה להתקבל לתחרות "אש השנה" בכינוי "צ'או", כינויו של עבריין באר-שבעי, ומסתבך בעקבות כך. נכנס לכלא בסוף העונה הראשונה, בגלל ניצולו על ידי צ׳או הנגרם מתמימותו. משתחרר בתחילת העונה השנייה אך עדיין ממשיך להסתבך. בן זוגה של ויקי.
אבישי "אביחי פיטר" זגורי (דניאל סבג): הבן השישי במשפחה. התנהגותו מוזרה ולעיתים אינו מבין מצבים חברתיים, למרות האינטליגנציה הגבוהה שלו. כשהיה תינוק עבר תאונה, אביאל ואבישג הפילו אותו על הראש, לדעת המשפחה הוא בעצם יותר חכם מחלק מהאחים בגלל התאונה. נוהג לספר בדיחות מילוליות, תמים, טהור ומצחיק. במהלך הסדרה מתנצר בטעות וחולם להקים דת חדשה "נוצמוסלמהודים", כלומר שילוב של נצרות אסלאם ויהדות. בן זוגה של שמרית.
אביר זגורי (אייל שיקרצי): הבן השביעי במשפחה ואחרון מהבנים. מרבה לקלל, מניפולטיבי, בלגניסט, אמיץ ואוהד שרוף של הפועל באר שבע. נפתח לו תיק פלילי, לאחר שלקח מפתח מתיק של ילד מהכיתה שלו והטביע אותו בפלסטלינה. קנאי לאביגיל, אחותו הקטנה ומשתגע כאשר שומע שהיא בזוגיות עם חברו/אויבו, לירן. למרות התנהגותו, הוא רציני כשיש דרמה או דברים מסוכנים במשפחה.
אביגיל "גולי/ביגו/גילו" זגורי (הילה הרוש): בת הזקונים במשפחה. ילדותית, חולמנית, בכיינית, פחדנית, מפונקת, מאמינה באלפי אמונות טפלות, נבונה, עם כושר ביטוי גבוה. אחיה אביר הוא האויב הכי גדול שלה וגם החבר היחיד שלה בבית. עם התפתחות העלילה, אביגיל מנהלת זוגיות עם לירן, אויבו של אביר ומתחילה להתבגר, גם מבחינה חיצונית, היא מתחילה להתלבש בוגר יותר ולהתאפר. אביגיל עוברת גם שינוי פנימי ורוצה שיתייחסו אליה כבוגרת.